آستانہ مذاکرات کو جاری رکھنے پر تاکید

شام کے مسئلے پر ایران، روس اور ترکی نے مذاکرات جاری رکھنے کا اعلان کیا ہے۔

خبر کا کوڈ: ۴۲۸۶۴۰

تاریخ: ۲۱ شهريور ۲۰۱۷ - ۰۵:۰۳

رسا نیوز ایجنسی کی رپورٹ کے مطابق، اسلامی جمہوریہ ایران، روس اور ترکی کے مشترکہ تعاون سے شامی امن مذاکرات کا اگلا دور5 جولائی کو قازقستان کے دارالحکومت آستانہ میں منعقد ہوگا.

روسی دفترخارجہ نے آستانہ عمل کے اگلے دور کی تصدیق کرتے ہوئے اپنے ایک بیان میں کہا کہ آستانہ عمل کے تحت شام امن مذاکرات کی آئندہ نشست کے لئے تمام اقدامات کئے گئے ہیں.

اس بیان کے مطابق، آیندہ مذاکراتی نشست میں شام کی صورتحال اور گزشتہ مذاکرات میں طے پانے والے معاہدوں کا تفصیلی جائزہ لیا جائے گا.

واضح رہے کہ ایران، روس اور ترکی کی مشترکہ حکمت عملی کے تناظر میں شام امن مذاکرات کے چار دور منعقد کئے جاچکے ہیں جس میں اس عمل کے تین بانی ممالک کے علاوہ شامی حکومت اور مخالفین کے نمائندے اور اقوام متحدہ کے ایلچی شریک تھے.

شام امن مذاکرات پر آستانہ عمل کے چوتھے دور میں شریک اسلامی جمہوریہ ایران،روس اور ترک وفود کے سربراہوں نے شام کے چار علاقوں میں امن زون کے قیام کے حوالے سے معاہدے پر دستخط  بھی کئے ہیں۔/۹۸۸/ ن۹۴۰